google/wiki40b huggingface dataset:
Browning Hi-Power

Historie

Pistolen ble introdusert av den belgiske fabrikken Fabrique Nationale (FN) i 1935. Den var hovedsakelig laget for det franske forsvar, derav det opprinnelige franske navnet Grande Puissance (Hi-Power) 35 (GP-35). Bakgrunnen for navnet var magasinkapasiteten som da var på 13 patroner, noe som var et høyt antall på den tiden. Franskmennene valgte derimot den franske Pistol Modele 1935. Hi-Powern var meget populær blant både militære og spesialstyrker innen politiet og ble brukt i over 50 land på grunn av den høey magasinkapasitet og gode driftsikkerheten. På 1980- og 1990-tallet begynte den å bli utdatert i forhold til nyere moderne pistoler med høyere magasinkapasitet.

Belgia

Pistolen ble produsert av Fabrique Nationale i Belgia fra 1935 frem til 1940, og igjen fra 1945 og utover.

Annet

Etter andre verdenskrig har det blitt produsert kloner flere steder i verden. Pistolen har blitt forbedret og kommet i flere utgaver, men produseres fremdeles av FN (2007).
Royal Shakespeare Company

Royal Shakespeare Company (RSC) er et av Storbritannias mest betydningsfulle og prestisjefylte teaterselskaper. Hovedteateret ligger i William Shakespeares hjemby Stratford-upon-Avon, men det har også teatre i London og Newcastle. Selskapet ble opprettet i 1961 som en utvidelse av Shakespeare Memorial Theatre. Deres målsetting er å sørge for oppsetninger av Shakespeares dramaer, men også andre skuespill av Shakespeares samtidige. Selskapet har et mannskap på rundt 700 og produserer rundt 20 produksjoner årlig i Stratford-upon-Avon, og har jevnlig oppsetninger i London, Newcastle upon Tyne og turnerer over hele Storbritannia og internasjonalt.
Selskapets har videreutviklet sine teatre i Stratford-upon-Avon; Royal Shakespeare Theatre og Swan Theatre, som en del av et omformingsprosjekt verdt 112, 8 millioner pund. Teaterbygningene åpnet nytt i november 2010 etter å ha vært stengt siden 2007. De nye bygningene fikk 18 000 besøkende den første uken og fikk positiv omtale i media både for åpningen og de påfølgende oppføringene av Shakespeares stykker. I ombyggingsprosessen fortsatte selskapet sine forestillinger på det midlertidige Courtyard Theatre.
Foruten skuespill av Shakespeare og hans samtidige, setter RSC opp nye verker fra levende dramatikere og utvikler kreative forbindelser med andre teaterfolk fra andre deler av verden, foruten også å samarbeide med lærere og skoleverket for å inspirere til et livslangt interesse og glede for William Shakespeare hos unge mennesker, og driver flere prosjekter og hendelser for alle for å lære og delta i sitt arbeid. RSC feiret sin femtiende jubileumssesong i tiden april–desember 2011 med to grupper av sine skuespillere som presenterte de første produksjoner framstilt særskilt for de nye scenene på Royal Shakespeare og Swan Theatre. 2011-sesongen begynte med oppsetninger av Macbeth og et tenkt tapt drama kalt for Cardenio. Jubileumssesongen hadde også en oppsetning av Kjøpmannen i Venedig med Patrick Stewart i en framskutt rolle, og nyoppsetninger av en del RSCs fremste suksesser, inkludert en ny framføring av det opprinnelige tyske stykket Marat/Sade fra 1963 av Peter Weiss.
For festivalen i London 2012, som en del av den kulturelle olympiade under Sommer-OL 2012, produserte selskapet World Shakespeare Festival med kunstnere fra hele verden som hadde opptredener rundt om De britiske øyer. I 2013 begynte selskapet med direktesendinger («live screenings») av sine Shakespeare-oppsetninger, som ble kalt for Live from Stratford-upon-Avon, og gjort tilgjengelig for hele verden.
Jacobsoniidae

Utseende

Knøttsmå (0,65 – 0,9 mm), spinkle biller, glatte. Hodet er temmelig stort og bredt med små fasettøyne. Antennene består av 10 ledd, enten med en en-leddet kølle eller sylindriske. Brystskjoldet (pronotum) er lengre enn bredt, bredest ved forhjørnene. Det bakre brystsegmentet (metathorax) er forlenget. Dekkvingene er blanke, bredest i midten, med dype lengdefurer. Beina er ganske korte, føttene er tynne og to- eller tre-leddete.
Ishockey-VM 2000 (pulje A)

Tropper

Troppene ved ishockey-VM 2000 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.
Trina Robbins

Karriere

Robbins ble et aktivt medlem av science fiction-fandommen på 1950-tallet, og hennes illustrasjoner ledsaget science fiction-fanziner som blant annet Habakkuk.
Hennes første tegneserier ble trykket i det alternative magasinet East Village Other. I 1970-tallet forlot hun New York til fordel for San Francisco hvor hun arbeidet i den feministiske undergrunnsbladet It Ain't Me, Babe. Hun etablerte deretter den første tegneseriebok som ble hetende It Ain't Me, Babe Comix. Hun ble økende grad involvert i å skape muligheter for og fremme kvinnelige tegneserietegnere gjennom blant annet prosjekter som tegneserieantologien Wimmen's Comix. Hun har skrevet flere bøker med fokus på kvinnelige tegneserietegnere og kvinner i tegneseriene.
Robbins arbeidet også på en adopsjon av Sax Rohmers Dope for Eclipse Comics og GoGirl sammen med tegneren Anne Timmons for Image Comics. På 1980-tallet var hun tegner på den kommersielle tegneserien Wonder Woman for en tid. Robbins designet den kvinnelige tegneseriefiguren Vampirellas kostyme for Forrest Ackerman og Jim Warren.

Priser og anerkjennelse

Robbins var den første av tre «kvinner i dalen», «Ladies of the Canyon», i Joni Mitchells klassiske sang fra albumet med samme tittel.
Trina Robbins vant Prisen for særlig utmerkelse (Special Achievement Award) fra San Diego Comic Con i 1989 for hennes arbeid på tegneserien Strip AIDS U.S.A., en veldedighetsbok som hun skrev sammen Bill Sienkiewicz og Robert Triptow.
Jesus, Lover of My Soul

«Jesus, Lover of My Soul» er en salme, skrevet av Charles Wesley. Den ble publisert i Hymns and Sacret Poems i 1740. Noen har kalt den for den vakreste salmen på det engelske språk.
Melodien, «Aberystwyth (Parry)», ble skrevet av walisisk-amerikanske Joseph Parry. Den ble publisert i Stephens' Ail Lyfr Tonau ac Emynau, 1879.

Norske versjoner

Salmen er oversatt til norsk av H.P. Bergh (str. 1-3) i 1874 og av Karl Marthinussen (str. 4) i 1939. Den norske tittelen er «Jesus du som har meg kjær».
Josef Albo

Josef Albo (født omkring 1380, død 1444) var en spansk-jødisk rabbiner, teolog og religionsfilosof.
I sitt verk Ikkarim sammenfattet han jødedomens dogmer i tre artikler: troen på Gud, åpenbaring og udødeligheten sammen med gjengjeldelsen etter døden.
RightNOW Women PAC

RightNOW Women PAC er en amerikansk politisk handlingskomité (engelsk: political action committee) som arbeider for å fremme kvinnelige kandidater fra det republikanske partiet til ulike folkevalgte verv. Organisasjonen anbefalte flere kandidater i forkant av det amerikanske valget i 2014; Joni Ernst, Barbara Comstock, Martha McSally, Tricia Pridemore og Elise Stefanik.
Sjirting

Sjirting, også skrevet shirting (engelsk for «skjortestoff»), er tynntrådet, lerretsvevd tekstil, oftest av bomull. Stoffet brukes blant annet til fór i klær og som bokbindermateriale. Glatte bomullstøy i samme toskaftsbinding kan også kalles kaliko eller kattun. Slike tekstiler har ofte store mønstre og mange farger.

Sjiriting som bokbindermateriale

Når ei bok blir bundet inn, får boksidene (bokblokka eller materien) et omslag (bind eller perm) av stiv papp. Pappkartongen har tradisjonelt blitt overtrukket med skinn, kunststoff eller tekstil (sjirting). Moderne bokomslag har ofte isteden billig, lakkert papir der tittel og motiv trykt på.
Innbinding med overtrekk av sjirting kan kalles sjirtingbind. Ei bok der bare ryggen og hjørnene er overtrukket med skinn eller sjirting, kalles halvbind.
Sjirting og lerret er preparert med appretur i form av binde- og tettestoffer som skal hindre at limet slår igjennom.
Heterorrhina micans

Utseende

En middelsstor (ca. 25 millimeter), avlang, ensfarget skinnende metallisk grønn gullbasse. Hode og pronotum er tett og ganske grovt punkterte, dekkvingene har rader av grove punkter.

Utbredelse

Arten lever i India og Thailand.
Moltke

Moltke er en adelsslekt fra Mecklenburg som har spilt en stor rolle i dansk og tysk historie. Til den tyske grenen hører hærføreren Helmuth von Moltke.

Danmark

Slekten har vært knyttet til Danmark siden rundt 1300. I Danmark har medlemmer vært riksråder og storgodseiere og slekten har lensgrevelig rang. Til slekten hører bl.a. den danske statsmannen Adam Gottlob Moltke og de danske statsministrene (konsilspresidentene) Joachim Godske Moltke og Adam Wilhelm Moltke.

Norge

I norsk middelalder eide medlemmer av slekten, med navneformen Molteke, større eiendommer i Østfold, bl.a. Tomb gård. Av disse var fogden Herman Molteke  (nevnt 1413–65)  gift med Borghild Ogmundsdotter Bolt, og deres datter var gift med riksråd og ridder Kolbjørn Gerst.
Medlemmer av den danske slekten kom til Skiensdistriktet som amtmenn i Bratsberg i noen år sist på 1700-tallet. Den ene, Fredrik Moltke (død 1836), ble inngiftet i Løvenskiold-slekten på Fossum hovedgård. Den andre var greve Otto Joachim Moltke (død 1853) hvis søster Bertha (død 1846) giftet seg med den danske baron Frederik Adeler (død 1816) som arvet Gjemsø kloster fra sin farbror, stiftamtmannen Fredrik Georg Adeler (død 1810).
A Kind of Christmas Card

A Kind of Christmas Card er en sang i d-dur skrevet av Morten Harket og Håvard Rem.
Sangen ble kåret til årets låt under Spellemannprisen for 1995.

Tematikk

A Kind of Christmas Card skildrer fortvilelse, ensomhet og tap av uskyld.
Sangen tar form som en skisse til et brev fra en datter til sin mor. Datteren er 23 år og har flyttet til Los Angeles.
Hva hun gjør der er uvisst, men hun skammer seg over sitt foreteende. Hun lengter etter mer uskyldige tider, og beskriver seg selv som på randen av sammenbrudd.
Hun forteller moren om at folk synger gamle hippiesanger fra Summer of love (feilaktig beskrevet som '68 og ikke '67) slik moren også pleide.
Men den tids "summer of love" har idag blitt til "a winter of hate".
I så måte beskriver låten ikke bare hovedpersonens eget møte med voksenlivet, men hele den vestlige kulturens tap av uskyld.
Kaninhopping

Kaninhopping er en sport der føreren leder en kanin gjennom en oppmerket bane med hinder. Kaninhopping startet i Sverige på 1970-tallet. I Norge er det først og fremst en hobby for mennesker i alle aldre. Det er pr dags dato flest jenter, men det finnes noen gutter/menn.
Kaninhopping består av fire offisielle grener: rett bane, kroket bane, lengde og høyde. Innen grenene rett og kroket bane finnes det igjen fire klasser; Lett, middels, vanskelig og elite. I lett-klassen er det åtte hindre på opp til 30 cm. I middels er det ti hindre på opp til 38 cm. I vanskelig er det ti hindre på opp til 45 cm. I elite er høyden på 50 cm, og da er det tolv hindre.
I lengde og høyde er klassene ikke elite og elite. Alle kaniner starter i ikke elite. I høyde må kaninene hoppe 60cm tre ganger for å bli elite. I lengde må kaninene hoppe 160cm tre ganger for å bli elite.
Det arrangeres norgesmesterskap i kaninhopping to ganger i året; Kroket bane og høyde om våren, og rett bane og lengde om høsten. På NM konkurreres det i eliteklasse. Det arrangeres også en egen veteranklasse for gamle kaniner.
A Dance of Victory the Morning After

A Dance of Victory the Morning After er en EP med Norma Sass, utgitt i 2009.
Gleichschaltung

Gleichschaltung, tysk for «likeretting», «ensretting» eller «koordinering», var de de tyske nazistenes betegnelse for ideen om totalitær kontroll over alle sider ved det tyske samfunnet og for prosessen med å gjennomføre dette. En av målsetningene med den gjennomgripende likerettingspolitikken var å påtvinge folk en ideologisk doktrine og tenkemåte og styre så mange sider av hverdagslivet som mulig .
Selv om Weimarrepublikkens forfatning av 1919 offisielt aldri ble forkastet, innebar innføringen av Gleichschaltung i februar og mars 1933 at diktaturet i praksis kunne foreta politiske beslutninger i strid med den tyske grunnloven. Weimarforfatningen ble på denne måten tilsidesatt, og året 1933 representerte derfor slutten på Weimarrepublikken og begynnelsen på nasjonalsosialistenes tredje rike.
Få uker etter maktovertakelsen mistet de tyske delstatene sin selvstendighet som del av ensrettingen. Tyskland gikk fra å være en føderasjon til en enhetsstat, i formen av et diktatur.
Sari Räsänen

Karriere

Räsänen kom på 2.-plass i det finske mesterskapet i rullestolcurling i 2009 og 2010, der hun selv var skip. 
Med laget Hellman kom hun på 10.-plass i finsk divisjon 2 i sesongen 2009-10, og 11.-plass i sesongen 2010-11.
Angels and Daemons at Play

Angels and Daemons at Play er et musikkalbum med Motorpsycho, utgitt i 1997.
Kronprinsesse Märthas plass (Oslo)

Historie

Tomten som plassen ligger på var tett bebygget av lave hus før saneringen av Pipervika rundt 1930. Byggingen av Rådhuset startet i 1931. I årene før annen verdenskrig ble plassen brukt til blomstertorg. Den het dengang Solplassen, frem til den fikk sitt nåværende navn i 1955. Parkleggingen skjedde i årene etter annen verdenskrig etter en plan som Parkvesenet og den ene av rådhusets arkitekter Arnstein Arneberg la frem i 1943. 
Navnet Rådhushagen har vært i bruk om plassen helt siden den ble parklagt, og brukes offisielt av Friluftsetaten.
I 1993 fikk området mellom Olav Vs gate og Kronprinsesse Märthas plass navnet Olav Vs plass, og i 1996 ble området opparbeidet med parkanlegg, slik at det i dag er en sammenhengende plass uten biltrafikk, avgrenset av lindealleen mellom de to.
Konservator NMF

Konservator NMF er en ubeskyttet yrkestittel som tildeles Norges Museumsforbund. For å delta i Norges Museumsforbunds ordning kreves det bl.a. laudabelt hovedfag, magistergrad eller mastergrad med karakterene A–C, ett større vitenskapelig arbeid eller to mindre vitenskapelige arbeider og to års variert museumspraksis.
Gen Shoji

Landslaget

Han ble tatt ut i Japans tropp til VM i fotball 2018 i Russland.
Colin Todd

Tiden som aktiv spiller

Todd startet sin karriere i Sunderland i 1966, og var der fram til februar 1971 da han ble solgt til Derby County for £170 000. I sin første hele sesong for klubben, 1971/72 sesongen, var han med på å vinne ligatittelen for Derby. Den 23. mai 1972 fikk han også sin debut på det engelske landslaget, og fram til 1977 representerte han England 27 ganger. I 1975 ble han nok en gang ligamester for Derby. 
Etter 371 obligatoriske kamper for Derby ble han solgt av Tommy Docherty for £300 000 til Everton i september 1978. Her ble han i bare en sesong før han gikk til Birmingham i 1979. 3 år senere ble Nottingham Forest hans arbeidsgiver. Manager i klubben var da Brian Clough som han hadde spilt for under i de første årene for Derby County. 
På slutten av hans fotballkarriere var han innom klubbene Luton Town og Oxford United, før han avsluttet karrieren i canadiske Vancouver Whitecaps.

Tiden etter at han hadde gitt seg som spiller

Etter at han la opp som fotballspiller gikk han arbeidsledig i 6 måneder, før han i 1986 ble en del av trenerstaben i Middlesbrough. Manager for Middlesbrough var da hans gamle kollega på fotballbanen, Bruce Rioch.
I 1990 ble Todd manager for Middlesbrough, men han ble bare et år i denne jobben. I 1992 ble han assistentmanager i Bolton Wanderers, og 4 år senere ble han utnevnt som klubbens nye manager.
Colin Todd hadde stor suksess i sitt første år som sjef for Bolton da klubben vant 1. divisjon med 100 poeng. To år senere var imidlertid managerkarrieren hans i klubben over. Todd sa opp jobben fordi styret valgte å selge dansken Per Frandsen til Blackburn Rovers for £1 750 000.
I 2000 var han i en kort periode manager for Swindon Town, før han ble Jim Smiths nye assistentmanager i oktober 2000. Etter at Smith fikk sparken i Derby året etter rykket Todd opp som manager, men bare 98 dager senere fikk også han sparken. I de 17 kampene Todd ledet Derby, tapte laget 11 kamper. 
I juni 2004 ble Colin Todd ansatt som manager i Bradford City.
Nest

Nest er en norsk jazzduo bestående av sangeren Anita Cecilie Johnsen (født 12. september 1978) og gitaristen John-Kåre Hansen (født 11. juli 1978). Duoen, som opprinnelig kommer fra Alta, startet i 1994]. 
Nest skriver egne komposisjoner og tekster. I 2009 ga de ut sitt debutalbum Calling Home. Nest har base i Bodø, og turnerer over hele landet. De figurerer i forskjellige formater som duo, trio-, kvartett- og kvintett.
I 2011 utga de plata Aurora med fullt band og gjestemusikere: Tore Johansen (trompet), Petter Carlsen (vokal) og Geir Tømmerberg (trekkspill). I tillegg medvirker en strykekvartett.
I den faste kvartetten medvirker Roger Johansen (trommer) og Kjell Joar Petersen-Øverleir (kontrabass).
Entente cordiale

Entente cordiale (fransk for «hjertelig overenskomst») er en samling avtaler inngått 8. april 1904 mellom Storbritannia og Frankrike.
Utover de umiddelbare kolonisakene omhandlet i avtalen, markerte undertegningen av Entente cordiale slutten på århundrer med tilbakevendende konflikt mellom de to nasjonene, og starten på den fredelige sameksistens som har fortsatt frem til idag.
Da Russland sluttet seg til samarbeidet i 1907, snakket man om Trippelententen. Dermed var også grunnlaget lagt for det diplomatiske og militære samarbeidet mellom de tre landene under forløpet til den første verdenskrig.
S'more

S'more er en søtsak som er populær i USA og Canada, og enkel å lage. Det er en sandwich av graham cracker. Inni sandwichen legges først en bit sjokolade og så en grillet marshmallow, og så klemmes den sammen.
Betegnelsen S'more brukes også på ferdigprodukter som inneholder både sjokolade og marshmallow.
The Big Blockade

Handling

Britenes strategi med økonomisk blokade av Nazi-Tyskland blir blant illustrert gjennom sketsjer og dokumentaropptak.
I Am…I Said

Andres bruk av sangen

Sangen ble brukt av Brooke White i den syvende sesongen av American Idol i dens Neil Diamond-uke, hvor hun endret teksten ved å bytte ut New York City med sin hjemstat Arizona. 
Den er utgitt i en rekke utenlandske, oversatte versjoner, blant annet til italiensk: «La casa degli angeli» («Englenes hus») med Caterina Caselli fra 1971. og til nederlandsk med Jan Rot fra 2008.
Det amerikanske post-hardcore-bandet Killdozer laget en coverversjon av sangen på albumet Twelve Point Buck fra 1989. 
I Norge ble det laget en innspilling i 1971 med Stein Ingebrigtsen som ble tatt med på albumet Treff 2 fra Treff-serien, men der under navnet «I Am I Said».
Skopbank

Skopbank (Säästöpankkien Keskus-Osake-Pankki) var en finsk bank som hadde som rolle å fungere som sentralbank for de finske sparebankene. Banken ble grunnlagt i 1908, og deler av den ble solgt i 1995 til Svenska Handelsbanken. Banken hadde en sentral rolle i bankkrisen i Finland, noe som ble veldig tydelig i 1991 da sentralbanken Finlands Bank meddelte at de ville overta SKOP.
Suzelia

Utseende

En middelsstor, nokså kraftig, matt, brunrød trebukk. Antennene er tynne og kortere enn kroppen. Hodet er noe bredt, snuteformet forlenget. Pronotum er sekskantet, bredere enn langt, med an kraftig tann på hver side. Dekkvingene er avsmalnende bakover. Beina er nokså lange og kraftige. På undersiden er hoftene svarte.

Utbredelse

Arten er endemisk for Madagaskar.
The Phantom of the Opera (musikal)

Handling

Musikalen utspiller seg i operahuset i Paris i siste halvdel av 1800-tallet. Det vansirede Operafantomet, som bor under operahuset ved siden av en underjordisk sjø, forelsker seg i sopranen Christine Daaé, og er villig til å gjøre alt for henne — til og med å dø. Han får konkurranse av den unge og stilige greven Raoul, som kjenner Christine fra barndommen. Handlingen utvikler seg til et trekantdrama mellom disse tre. Christine dras mellom en sensuell forelskelse og sin absolutte kjærlighet.
Virgil van Dijk

Groningen

Han startet sin karriere for Willhem II før han bytta til Groningen i 2010. Han startet som høyreback men ble midtstopper etter å ha vokst 18 cm på en sommer.
Han debuterte profesjonelt for Groningen som innbytter i en 4-2 seier mot ADO Den Haag 1. mai 2011.
I sesongen 2011-2012 spilte han 23 kamper og han scoret sitt første mål i en 6-0 seier mot Feyenoord 30. oktober 2011.

Celtic

Han signerte for Celtic 21. juni 2013 med en 4 års kontrakt, for en overgangssum på rundt 2,6 millioner pund.
Han debuterte 17. august som innbytter i 2-0 seieren mot Aberdeen. En uke senere startet han sin første kamp mot Inverness Caledonian Thistle FC kampen endte 2-2. Han scoret sitt første mål 9 november, han scoret 2 mål i 4-1 seieren over Ross County.

Southampton

Han skrev 1. september 2015 en femårskontrakt med Southampton med en overgangsum på £11,5 millioner.

2015 - 2016 sesongen

Han debuterte mot West Bromwich Albion 12. september i en kamp som endte 0-0. Tre uker senere scoret han sitt første mål i sin tredje kamp mot Swansea.
Den 7. mai 2016 signerte han en 6 års kontrakt med klubben.

2016-2017 sesongen

22. januar 2017 ble han utnevnt kaptein. Samme dag fikk han en ankelskade i kampen mot Leicester, noe som gjorde at han ikke kunne spille ligacupfinalen som Manchester United vant.

Liverpool

27. desember 2017 skrev han under for Liverpool FC. Overgangen ble gjennomført 1. januar 2018. Han fikk draktnummer 4. Van Dijk debuterte for Liverpool i FA-cupen mot byrival Everton, og ble matchvinner med 2–1-målet i det 84. minutt.

Landslaget

10. okober 2015 fikk han sin første landskamp for Nederland mot Kasakhstan.
Friidrett under Sommer-OL 2016 – 800 meter kvinner

Forsøksheat

Kvalifikasjonskrav: De to første i hvert heat (Q) og de åtte raskeste ellers (q) gikk videre til semifinalene.

Semifinaler

Kvalifikasjonskrav : De to første i hvert heat (Q) og de to raskeste ellers (q) gikk videre til finalen.
Tehàma Golf Club

Tehàma Golf Club (uttales TAH-HEY-ma) er en privat golfklubb med tilholdssted i Carmel, California som blir eiet av skuespiller og regissør Clint Eastwood. 
Golbanen ble designet av den kjente golf-arkitekten Jay Morrish. Den private golfbanen har blant annet utsikt over en liten del av Stillehavet. Medlemskap i denne eksklusive klubben koster 500 000 amerikanske dollar og gjelder kun for spesielt inviterte gjester. Golfbanen ble åpnet i 1999.
Joan Harris

Priser og utmerkelser

Joan Harris er æresmedlem av The Royal Academy of Dancing, London, mottaker av Ridder av 1. klasse av Den Kongelige Norske Fortjenesteorden (1988), og Danseinformasjonens ærespris av 2001 for sin innsats for dansekunsten i Norge.
Beita

Beita (kinesisk: 北塔区; pinyin: Běitǎ Qū) er et bydistrikt i provinsen Hunan, i byprefekturet Shaoyang.
Det har et areal på 84 km² og teller ca. 80 000 innbyggere (2003).